Here is a page extracted from Wikipedia that may contain CSS, HTML, and a lot of unformatted text.

Title: Unión Deportiva Barbastro
Content: A Unión Deportiva Barbastro (Unión Esportiva Balbastro en aragonés) ye un club de fútbol aragonés, d'a ciudat de Balbastro, en a provincia de Uesca. Establito orichinalment en 1934, actualment chuga en a Tercera División RFEF (Grupo XVII).

Historia 
O fútbol naixe en Balbastro en os anyos 1920, se chugaba en o campo de Cantarigal contra equipos d'atras ciudaz como Uesca, Monzón u Zaragoza, anque no ye dica 1934 cuan se funda l'actual U. D. Barbastro.

En 1940 dimpués d'os anyos de guerra en que s'heban aturato as competicions esportivas en Balbastro se torna a chugar a o fútbol. Destaca d'ista epoca Clavero, qui dimpués chugaría en o Real Zaragoza. O campo yera luent d'a ciudat en uns terrenos chunto a o matadero municipal, ceditos por Luis Alfos.

O primer títol en a historia d'o club plega en a temporada 1950 cuan son campions provincials d'aficionatos. En os anyos 60 l'equipo puya por primera vegata a la Tercera División (que d'antis mas yera equivalent a l'actual Segunda B), chugando con rivals como C. A. Osasuna, C. D. Logroñés, C. D. Tudelano, S. D. Eibar, S. D. Huesca u Arenas de Getxo.

En a temporada 69/70 o Balbastro elimina a o Nàstic de Tarragona en a Copa d'o Rei, anque dimpués perdió con l'Onteniense y baixó de división. Atra vegata puyó ta Tercera División en 72/73, anque ya heba chugato a eliminatoria ta puyar y la heba perdito con o Recreativo de Huelva a temporada anterior. En l'anyo 73/74 torna a baixar ta rechional, perdendo con l'Algeciras. No puyará ya ta a Tercera División dica l'anyo 82/83.

O 14 de mayo de 1989 a Unión Deportiva Barbastro puya por primera vegata dende a suya creyación ta a Segunda División B, cuan encara mancaban cuatre chornatas ta a rematanza d'a liga, ganando o campionato de Tercera División. Manimenos a siguient temporada baixará atra vegata ta Tercera, dimpués de perder 3-0 con o Endesa Andorra en a chornata 34. En a decada de 1990 chugó en a Tercera División anque chugo bel play-off ta puyar de división.

Filialidaz 
O Atlético Somontano d'a Segunda Rechional d'Aragón ye o autual filial d'a Unión Deportiva Barbastro.

Estadio 
O club chuga os suyos partidos en o Campo Municipal de Deportes de Balbastro, con capacidat ta 5000 espectadors.

Equipación
 Primera equipación: Camiseta roya y blanca a franchas verticals, pantalons azuls y calzas blancas.
 Segunda equipación: Camiseta negra, pantalons blancos y calzas blancas.

Chugadors 
Categoría prencipal: Futbolistas d'a UD Barbastro

Historico de temporadas

Datos d'o club

Títols

Títols nacionals 
 Campión d'a Tercera División (2): 1988/89 (Grupo XVI), 2004/05 (Grupo XVI).
 Sozcampión d'a Tercera División (5): 1990/91 (Grupo XVI), 1991/92 (Grupo XVI), 1996/97 (Grupo XVI), 2005/06 (Grupo XVI), 2007/08 (Grupo XVII).

Vinclos externos